Lily Zakiyah Munir

Lily Zakiyah Munir panèka sala sèttong aktivis bini' Islam sè terjun dâlem panalitiyan parkara gender sarta ajuwangaghi ha'-ha' orèng bini' dâlem pamekkèran Islam. Panèka buyut dâri KH. Hasyim Asy'ari sè ajâbhât mènangka konsultan è UNDP sè akaitân bi' Program Pengarusutamaan Gender abâreng Kementrian Pemberdayaan Perempuan Indonesia. Panèka jhughân aktif è lémbagha swadaya masarakat sè èpaddhek dhibi', iyâ arèya Pusat Kajian Pesantren bân Demokrasi (CEPDES) sarta terros ajâbhât mènangka dhirèkturra.

 Asal-osolla 
Lahèr è Jombang, Jhâbâ Tèmor bân èparajâ abâreng bi' sèbellas tarètan kandungnga è kabhâḍâ’ân kalowarga sè taat dâ' aghâma sarta aghâḍhuwi ghâris katoronnan ḍâri sè maddhek organisasi Islam palèng rajâ è Indonesia. Perran ḍâri orèng towana jhughân abhânto panjhânnângèpon ḍâlem mahami bân ajhâruwi macem-macem èlmo aghâma Islam. Molaè kènnè' saongghuna panèka ampon maso' bân arassaaghi paè' manèssa dhunnyana pesantrèn. Ramana dhibi', KH. Machfuz Anwar, panèka ulama sè aghâḍhuwi pangaro è jhâmân jârèya, pèrna ajâbhât mènangka hakim pangadhillân syariah bân nuro' maddhek Fakultas Ushuludin è Universitas Islam Surabaya (UIN Sunan Ampel) sarta ulama Indonesia sè dhimèn (kapèng sèttong) sè maddhek pèsantrèn khusus bini', Madrasatul Banat è taon 1948 è Sepak, Jhâbâ Tèmor. Èbhuna, Hj. Abidah, jhughân panèka tokoh sè aktif è dhunnyana politik. Pèrna ajâbhât mènangka angguta Majlis Konstituante Indonesia ḍâri taon 1955-1959, sarta aktif dâlem kaangghuta’an Muslimat Nahdhatul Ulama (MNU). Ḍâri perran kadhuwâ orèng towana jârèya, Lily Zakiyah Munir ajhâr bânnya' parkara sè penting parkara perdâmaian, kasatara’an, bân kaadhillân.

 Sombher